เรื่องร้องเรียน (ถนน) วันที่ 2022-11-29 10:27:48 — แขวงสามเสนใน เขตพญาไท กรุงเทพมหานคร
เรื่อง ขอให้ออกกฎและบังคับใช้กฎหมายการจอดรถ ซอยอินทามระ 11

         เนื่องจากปัจจุบัน ภายในซอยอินทามระ11 ไม่ได้มีกฎ และไม่มีการบังคับใช้กฎหมายในการจอดรถ ทำให้ผู้ที่อาศัยในซอย จอดรถไม่เป็นระเบียบ ซึ่งทำให้ผู้ที่ใช้ซอยดังกล่าวเป็นทางสัญจรเข้า-ออก พบกับปัญหา ดังนี้
1. ถนนภายในซอยมีขนาดเล็กกว่า  5 เมตร  บางช่วงถนนมีขนาดแคบมาก และด้วยภายในซอยมีชุมชนขนาดใหญ่อาศัยอยู่ มีรถยนต์จอดข้างทางหนาแน่นตลอดทาง ทำให้รถยนต์ไม่สามารถขับสวนกันได้ และหากเกิดเพลิงไหม้ รถดับเพลิงไม่สามารถเข้าถึงได้ 
2. มีเพิงพักคอยและขายของเป็นลักษณะจับจองพื้นที่ ทำให้ขีดขวางการจราจร
3. การเก็บขยะเป็นไปได้ช้าและเข้าไม่ถึง รถขนขยะขนาดใหญ่เข้าไม่ได้
     จึงขอความกรุณาให้ท่านผู้อำนวยการเขตพญาไท ได้พิจารณาร่วมกับหน่วยงานที่เกี่ยวข้อง  เพื่อออกกฎห้ามจอดรถในซอยดังกล่าวตลอดเวลา รวมถึงออกกฎต่างๆ เพื่อแก้ปัญหาข้างต้นมา ณ ที่นี่ด้วย